section_heading: Životopis
paragraph_text: Luka Ilić Oriovčanin rođen je 15. listopada 1817. godine u Oriovcu, u seljačkoj obitelji. Osnovnu školu završio je u Oriovcu, gimnaziju u Požegi, te filozofsko-teološki fakultet u Zagrebu. Bio je članom Narodnoga ilirskoga sjemenišnog društva i objavljivao je prigodnice u Danici i Kolu (dio kojih je uvršten u zbirku Slavonske varoške pjesme, I–IV, 1844. – 1847.) u kojima je objavljivao i slavonske narodne pjesme, običaje i vjerovanja.